《次韵和成道人山中即事二首 其一》
宋代·洪刍

香城高绝剩春寒，桃李青青一破颜。俗子车尘随水远，野僧心事与云闲。

花从风雨飘零去，寺在烟霄缥缈间。往日寻源到幽处，至今犹复梦潺潺。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。